gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4059, del 07-08-2001 (2001/6746)

Notificació sobre acord d'iniciació exp. LL-48/01 d'anul·lació de l'autorització sanitària per cessament d'activitat.
---------------------------------------------------------------------------------------------------------------------

### Dades del document

Número de DOGV
:   4059

Data del DOGV
:   07-08-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/6746


Organisme emissor
:   Conselleria de Sanitat

Tipus de document
:   Anunci

Notificació sobre acord d'iniciació exp. LL-48/01 d'anul·lació de l'autorització sanitària per cessament d'activitat. [2001/X6746]
  
Vista l'acta d'inspecció número 38659, de data 30 de novembre de 2000, formalitzada a l'establiment de menjador col·lectiu propietat de la senyora M. Carmen Arnal Navarro, c/ del Pinar, 7, de Náquera, en què consta que l'activitat ha cessat.
  
Atés el que disposa l'article 6 de l'Ordre de 6 de juny de 1997, de la Conselleria de Sanitat, sobre l'autorització sanitària d'establiments alimentaris menors,
  
Acorde
  
Iniciar l'expedient número LL-48/01, d'anul·lació de l'autorització sanitària de l'establiment dalt esmentat, amb número CC-7.938/V.
  
Segons que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se li concedeix un termini de deu dies, comptador des de l'endemà de la recepció del present acord, per a formular les al·legacions i presentar els documents que convinguen al seu dret.
  
L'òrgan competent per a resoldre el present expedient és el director territorial de Sanitat de València, segons la competència atribuïda per l'article 4 de l'Ordre de la Conselleria de Sanitat de 6 de juny de 1997.
  
D'acord amb el que disposa l'article 42.4 de la Llei 30/1992, de 26 de novembre, segons la redacció donada per la Llei 4/1999, se li informa que:
  
- El termini màxim per a resoldre i notificar el present procediment és de tres mesos comptadors des de la data del present acord, segons que disposa l'article 42.3 de la mateixa llei, sense perjudici de les possibles interrupcions del termini esmentat que es puguen produir d'acord amb l'article 42.5.
  
- La falta de resolució expressa dins del termini legal per a dictar-ne una produirà la caducitat del procediment i l'arxivament de les actuacions, segons que disposa l'article 44 de la mateixa llei, sense perjudici de la possibilitat d'iniciar un altre procediment.
  
- Per a obtenir informació sobre l'estat de la tramitació del seu procediment, pot adreçar-se a aquest centre, situat a València, al carrer de Sant Vicent, 83, telèfon 02 433 39 77, o a la direcció territorial situada a la mateixa adreça.
Diari Oficial de la Generalitat Valenciana


Sumari del DOGV 4124, del 09-11-2001 (2001/10822)

Concurs número SE 4/02. Recepció del Col·legi Major Rector Peset.
-----------------------------------------------------------------

### Dades del document

Número de DOGV
:   4124

Data del DOGV
:   09-11-2001

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2001/10539


Data del document
:   09-11-2001

Organisme emissor
:   Universitat de València

Tipus de document
:   Concurs

Anàlisi jurídica

 Descriptors 

:   * contracte de serveis

Concurs número SE 4/02. Recepció del Col·legi Major Rector Peset. [2001/F10715]
  
1. Entitat adjudicadora
  
a) Organisme: Universitat de València.
  
b) Dependència que tramita l'expedient: Servei d'Inversions.
  
c) Número d'expedient: SE 4/02.
  
2. Objecte del contracte
  
a) Descripció de l'objecte: recepció.
  
b) Lloc d'execució: Col·legi Major Rector Peset.
  
c) Termini d'execució: entre l'1 de gener de 2002 i el 31 de desembre de 2003.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs.
  
4. Pressupost base de licitació
  
a) Import total: 77.729.972 pessetes (240.044,23 euros).
  
5. Garantia
  
- Definitiva: 4% de l'import d'adjudicació.
  
6. Obtenció de documentació i informació
  
a) Obtenció de documentació: empresa de reprografia Europlano 2002, carrer de l'Antiga Senda de Senent, 8-baix (46351 València); telèfon: 95 703 67 46.
  
b) Obtenció d'informació: Negociat de Serveis del Servei d'Inversions de la Universitat de València, carrer de l'Antiga Senda de Senent, 11-2ª planta (46897 València); telèfon: 61 255 07 61, fax: 96 398 31 62.
  
c) Data límit d'obtenció de documents i informació: 15 dies naturals després de la publicació en el Diari Oficial de la Generalitat Valenciana.
  
7. Presentació d'ofertes o de les sol·licituds de participació
  
a) Data límit de presentació: 15 dies naturals després de la publicació en el Diari Oficial de la Generalitat Valenciana.
  
b) Documentació que cal presentar: la que s'especifica en els plec de clàusules administratives particulars.
  
c) Lloc de presentació: Registre d'Entrada. Així mateix es podran presentar per qualsevol mitjà previst en la Llei 30/1992.
  
d) Entitat: Universitat de València.
  
e) Domicili: carrer de l'Antiga Senda de Senent, 11-planta baixa dreta.
  
f) Localitat i codi postal: 46552 València.
  
g) Termini durant el qual el licitador estarà obligat a mantenir l'oferta: tres mesos.
  
8. Obertura de les ofertes
  
a) Entitat: sala de juntes de la Universitat de València.
  
b) Domicili: carrer de l'Antiga Senda de Senent, 11-2a.
  
c) Localitat: 46094 València.
  
d) Data: segon dimarts immediatament posterior a la fi del termini de presentació d'ofertes. Si fóra inhàbil es traslladaria al següent dia al mateix lloc i a la mateixa hora.
  
e) Hora: 11.00 h.
  
9. Altres informacions
  
a) L'horari del Registre General és de 09.00 a 14.00 hores (de dilluns a dissabte) i de 16.00 a 18.00 hores (de dilluns a divendres).
  
10. Despeses d'anuncis
  
a) Aniran a càrrec de l'adjudicatari.
Diari Oficial de la Generalitat Valenciana


Sumari del DOGV 4011, del 31-05-2001 (2001/4874)

Ressenya de l'acord de la Comissió Territorial d'Urbanisme, de 16 de novembre de 2000, pel qual es declara definitivament aprovat el pla especial de reserva de sòl per a dotació escolar a Guadassuar.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4011

Data del DOGV
:   31-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4874


Data del document
:   08-05-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Guadassuar
    * pla d'urbanisme

Ressenya de l'acord de la Comissió Territorial d'Urbanisme, de 16 de novembre de 2000, pel qual es declara definitivament aprovat el pla especial de reserva de sòl per a dotació escolar a Guadassuar. [2001/X4874]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de l'Acord de la Comissió Territorial d'Urbanisme, de 16 de novembre de 2000, que va ser publicada juntament amb les normes urbanístiques aprovades en el Butlletí Oficial de la Província de València número 88, de 14 d'abril de 2001.
  
Exp.: ?93056906.
Diari Oficial de la Generalitat Valenciana


Sumari del DOGV 4145, del 11-12-2001 (2001/11303)

Informació pública de la modificació puntual del pla general de la Pobla de Vallbona en l'àmbit del sector I-9 i de la modificació del pla parcial d'aquest sector.
-------------------------------------------------------------------------------------------------------------------------------------------------------------------

### Dades del document

Número de DOGV
:   4145

Data del DOGV
:   11-12-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/11719


Organisme emissor
:   Ajuntament de la Pobla de Vallbona

Tipus de document
:   Anunci

Informació pública de la modificació puntual del pla general de la Pobla de Vallbona en l'àmbit del sector I-9 i de la modificació del pla parcial d'aquest sector. [2001/F11549]
  
El Ple de l'ajuntament, en la sessió extraordinària del dia 20 de novembre de 2001, ha adoptat l'acord sobre informació pública de la modificació puntual del pla general en l'àmbit del sector I-9 i de la modificació del pla parcial d'aquest sector, instada per la mercantil Calport Marbella, SA.
  
El termini d'exposició pública de cada un dels documents esmentats, als efectes de presentació d'al·legacions, és el que es detalla tot seguit:
  
- Modificació puntual del pla general en l'àmbit del sector I-9: la informació pública es tramita a través del procediment regulat en els articles 35 a 41 i la disposició transitòria primera de la Llei Reguladora de l'Activitat Urbanística. El termini d'exposició pública serà d'un mes (article 38.2.A de la LRAU). No es requereix notificació individualitzada als afectats.
  
- Modificació del pla parcial del sector I-9: la informació pública es tramita a través del procediment propi dels programes d'actuació integrada regulat en l'article 46 de la Llei Reguladora de l'Activitat Urbanística. El termini d'exposició pública, als efectes de presentació d'al·legacions, serà de 20 dies (article 52.1.B de la LRAU).
  
Cosa que es fa pública en compliment del que s'estableix en els preceptes esmentats de la Llei 6/1994, de 15 de novembre, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4157, del 28-12-2001 (2001/12069)

ACORD de 5 d'octubre de 2001, del Govern Valencià, pel qual s'autoritza una modificació de dades descriptives de la línia nominativa prevista per a finançar la Fundació Centre Agost-Museu Terrisseria d'Agost, inclosa en l'annex de transferències corrents del programa 454.10, Promoció Cultural, Museus i Belles Arts. Exp. 09.003/01-083.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4157

Data del DOGV
:   28-12-2001

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2001/12560


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 5 d'octubre de 2001, del Govern Valencià, pel qual s'autoritza una modificació de dades descriptives de la línia nominativa prevista per a finançar la Fundació Centre Agost-Museu Terrisseria d'Agost, inclosa en l'annex de transferències corrents del programa 454.10, Promoció Cultural, Museus i Belles Arts. Exp. 09.003/01-083. [2001/12024]
  
El Govern Valencià, en la reunió del día 5 d'octubre de2001, adoptà l'acord següent:
  
Atés que l'Ajuntament d'Agost es fa càrrec de la gestió del Museu Terrisseria d'Agost, es proposa una modificació de les dades descriptives de la línia de subvenció T2834 del programa pressupostari 454.10, a fi d'adequar la subvenció a l'actual gestor.
  
En conseqüència, i en virtut del que disposen els articles 18 i 19 de la Llei 12/00 de Pressupostos de la Generalitat Valenciana per a l'exercici 2001, a proposta del conseller d'Economia, Hisenda i Ocupació, el Govern Valencià
  
ACORDA
  
Primer i únic
  
S'autoritza la modificació de les dades descriptives de la línia de subvenció T2834, inclosa en l'annex de transferències corrents del programa 454.10, Promoció Cultural, Museus i Belles Arts, com a continuació es detalla, així com l'afectació del crèdit a l'Ajuntament d'Agost, com a nou beneficiari.
  
CODI:
  
DENOMINACIÓ: Museu Terrisseria d'Agost
  
IMPORT: 3.000.000
  
BENEFICIARIS: Ajuntament d'Agost.
  
NORMATIVA REGULADORA:
  
DESCRIPCIÓ I FINALITAT: Col·laborar en el funcionament del museu. Conservació del patrimoni històric, etnològic i tècnic.
  
CODI COMPTABLE: T 2834
  
TIPUS: Nominativa
  
FONS PROPIS: 3.000.000
  
FONS FINALISTES:
  
València, 5 d'octubre de 2001
  
El conseller secretari del Govern Valencià,
  
JOSÉ JOAQUÍN RIPOLL SERRANO
Diari Oficial de la Generalitat Valenciana


Sumari del DOGV 3970, del 30-03-2001 (2001/2878)

Informació pública del pla especial del projecte de construcció del centre de salut de Betxí (Castelló).
--------------------------------------------------------------------------------------------------------

### Dades del document

Número de DOGV
:   3970

Data del DOGV
:   30-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2878


Organisme emissor
:   Ajuntament de Betxí

Tipus de document
:   Anunci

Informació pública del pla especial del projecte de construcció del centre de salut de Betxí (Castelló). [2001/F2878]
  
El Ple de la corporació, en la sessió extraordinària del dia 15 de març de 2001, va acordar sotmetre a informació pública el pla especial del projecte de construcció del centre de salut de Betxí (Castelló), per un termini de 20 dies, en virtut del que s'estableix en l'article 43 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i l'article 168.1.c) del Reglament de Planejament.
  
Durant el termini d'exposició pública les persones interessades en aquest procediment podran formular qualssevol al·legacions que els convinguen segons dret i consultar l'expedient a l'Ajuntament de Betxí (plaça Major), en dies i hores d'oficina, i obtenir còpies d'aquest.
  
El termini d'informació pública comença a comptar a partir de la data de publicació d'aquest anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4068, del 21-08-2001 (2001/6712)

Notificació de la proposta de resolució de l'expedient administratiu núm. 119/00.
---------------------------------------------------------------------------------

### Dades del document

Número de DOGV
:   4068

Data del DOGV
:   21-08-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/6712


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de la proposta de resolució de l'expedient administratiu núm. 119/00. [2001/6712]
  
Per acord de la presidenta de la Comissió Tècnica del Joc en l'expedient administratiu que després es detallarà a l'empara del que disposen els articles 58 i 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/1999, mitjançant aquest edicte es notifica a la persona interessada que a continuació s'expressa la proposta de resolució dictada per l'instructor del respectiu expedient de sanció.
  
1. Expedient número 119/00. Interessat-expedientat: Sr. Ángel Paules Alcaine, DNI 40.684.907, proposta de resolució de data 16 de gener de 2001 per la qual es proposa imposar-li una multa de dues-centes cinquanta mil pessetes (250.000 PTA), equivalent a mil cinc-cents dos euros amb cinquanta-tres cents (1.502,53 euros), així com el comís i la destrucció dels elements utilitzats en el joc i la confiscació de les quantitats intervingudes, per infracció dels 2, 3, 5 i 15 de la Llei de la Generalitat Valenciana 4/1988, de 3 juny, del Joc de la Comunitat Valenciana, qualificada com molt greu en l'article 23 apartat a) del mateix text legal.
  
La Comissaria de Policia de Benidorm, comunica que actualment se n'ha anat a Saragossa i se'n desconeix l'adreça. (L'últim domicili conegut era el c/ Júpiter núm. 4-3; 03049 de Benidorm (Alacant).
  
Cosa que es comunica a les persona interessada als efectes oportuns i previstos en els articles 58 i 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/1999, advertint-li que les infraccions detallades podran ser sancionades com disposen els articles 27 i 28 de la Llei 4/1988, de 3 de juny, de la Generalitat Valenciana, del Joc de la Comunitat Valenciana i que correspon imposar la sanció al conseller d'Economia, Hisenda i Ocupació, d'acord amb el que disposa l'article 27 esmentat, i que disposa d'un termini de 15 dies hàbils, comptats des de la publicació del present edicte, per a al·legar el que estimen oportú en defensa seua, d'acord amb l'article 30 de text legal esmentat.
  
I perquè servisca de notificació a la persona interessada consignada anteriorment s'expedeix aquest edicte.
Diari Oficial de la Generalitat Valenciana


Sumari del DOGV 3934, del 07-02-2001 (2001/1121)

Informació pública de suspensió d'atorgament de llicències de moviments de terra al polígon 9 i a les parcel·les 98, 99 i 189 del polígon 10, tret dels terrenys en què hi haja plantacions agrícoles consolidades.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3934

Data del DOGV
:   07-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1121


Organisme emissor
:   Ajuntament de Castelló

Tipus de document
:   Anunci

Informació pública de suspensió d'atorgament de llicències de moviments de terra al polígon 9 i a les parcel·les 98, 99 i 189 del polígon 10, tret dels terrenys en què hi haja plantacions agrícoles consolidades. [2001/X1121]
  
El Ple de l'Ajuntament, en la sessió del dia 25 de gener de 2001, atesa la incoació de l'expedient per a la redacció d'un nou Pla General d'Ordenació Urbana i amb la finalitat de facilitar l'estudi i la reforma de l'ordenació urbanística, aprovà la suspensió de l'atorgament de llicències de moviments de terra en la totalitat del polígon 9 i a les parcel·les 98, 99 i 189 del polígon 10, tret d'aquells terrenys en què hi haja plantacions agrícoles consolidades, d'acord amb allò establert per l'article 57.a de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4012, del 01-06-2001 (2001/5232)

CORRECCIÓ d'errades de la Resolució de 12 de març de 2001, del director general del Servei Valencià d'Ocupació i Formació (SERVEF), sobre delegació de facultats en matèria de personal, gestió econòmica i contractació administrativa.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4012

Data del DOGV
:   01-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/5232


Data del document
:   01-06-2001

Organisme emissor
:   Conselleria d'Economia, Hisenda i Ocupació

Tipus de document
:   Correcció d'errades

Correcció d'errades

Anàlisi jurídica

 Descriptors 

:   * contracte administratiu
    * competència administrativa
    * personal
    * delegació de poders
    * gestió comptable

CORRECCIÓ d'errades de la Resolució de 12 de març de 2001, del director general del Servei Valencià d'Ocupació i Formació (SERVEF), sobre delegació de facultats en matèria de personal, gestió econòmica i contractació administrativa. [2001/S5232]
  
En el Diari Oficial de la Generalitat Valenciana núm. 3.965, de 23 de març de 2001, s'hi ha observat un error en la publicació de la Resolució de 12 de març de 2001, del director general del Servei Valencià d'Ocupació i Formació (SERVEF), sobre delegació de facultats en matèria de personal, gestió econòmica i contractació administrativa, per la qual cosa es corregeix d'aquesta manera:
  
En la pàgina 6.021, on diu:
  
«Quart. Substitució del delegat
  
En casos d'absència, de vacant o de malaltia de les persones titulars dels òrgans en què es deleguen les competències citades en l'article anterior, les competències delegades s'adscriuran automàticament a l'òrgan immediatament superior establit en el Reglament d'Organització i del Règim Jurídic del SERVEF i en la seua normativa de desplegament.»;
  
Ha de dir:
  
«Quart. Substitució del delegat
Diari Oficial de la Generalitat Valenciana


Sumari del DOGV 3939, del 14-02-2001 (2001/714)

RESOLUCIÓ de 5 de juliol de 2000, de la Universitat Politècnica de València, per la qual nomena el senyor Jorge Llopis Verdú professor titular d'universitat de l'àrea de coneixement d'Expressió Gràfica Arquitectònica, adscrita al Departament d'Expressió Gràfica Arquitectònica.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3939

Data del DOGV
:   14-02-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/714


Organisme emissor
:   Universitat Politècnica de València

Tipus de document
:   Resolució

RESOLUCIÓ de 5 de juliol de 2000, de la Universitat Politècnica de València, per la qual nomena el senyor Jorge Llopis Verdú professor titular d'universitat de l'àrea de coneixement d'Expressió Gràfica Arquitectònica, adscrita al Departament d'Expressió Gràfica Arquitectònica. [2001/Q714]
  
De conformitat amb la proposta elevada per la comissió nomenada per a jutjar el concurs convocat per la Resolució de 16 de novembre de 1999, d'aquesta universitat, plaça número 192/1999 (codi 2438), Boletín Oficial del Estado de 9 de desembre de 1999, i presentada per l'interessat la documentació a què fa referència el punt 10 de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, ha resolt:
  
Nomenar el senyor Jorge Llopis Verdú, amb el número de document nacional d'identitat 20282476, professor titular d'universitat de la Universitat Politècnica de València, de l'àrea de coneixement d'Expressió Gràfica Arquitectònica, adscrita al Departament d'Expressió Gràfica Arquitectònica.
  
València, 5 de juliol de 2000.- El rector: Justo Nieto Nieto.